هاد المؤثرين لقاو طريقة جديدة باش يجمعو اللايكات ويجيبو التفاعل ديال الناس. هاد الطريقة لي مبنية على الكذوب ومعندها لا ساس لا راس هي يقولو انهم تزوجو. سليم الحمومي لي معروف بسوالم قال أنه تزوج بصوفيا شرف. بجوج بيهم طامعين في اللايكات وزادو كملوها مشاو سافرو زعما بحالا كيدوزو شهر العسل. A post shared by Salim Hammoumi on Aug 28, 2019 at 10:40am PDT مصدر “كود” أكد أنه ماكين لا زواج لا هم يحزنون والقضية كاملة غير طلعة بيناتهم باش يدخلو الفلوس من مشاهدات اليوتوب ويطلعو les impressions ديال انستكرام حيت الاشهارات على الابواب. ومن بعد الحمومي جا شروقات لي حتى هو طلعها على المتتبعين بعدما بان مع لبنى لي معروفة ب”لوبينيت” ودار راسو بحالا غادي يخطب وهادشي كامل غير الكذوب. ليوما انا فرحان بزاف، ❤️تسناو الفيديو لي خدا ليا بزاف الوقت ، حيت بالنسبة ليا ماشي فيديو عادي ????????فاش غادي تشوفوه غادي تفهمو ????????شكرا A post shared by Chroukate Hamada on Sep 9, 2019 at 10:45am PDT العالم كامل ولات فبه التفاهة في les vlogs ولكن على الاقل فبلدان اخرى كتلقى بعض الفيديوهات فيهم فائدة وعندهم قيمة، الا المغرب كتلقاهم كاملين غير مطلعينها بالبوسان بحال شروقات، والضحك الباسل بحال الحمومي وفي اسوء الحالات كتلقى “شوفو الطابلة لي صوبت لحماتي” و”شوفو كيفاش كنغسل رجلين راجلي”. 
ها هي لاموض الجديدة عند “المؤثرين” باش يطلعو التفاعل ويجمعو اللايكات – تصاور